CELEX: 52011XG0615(02)
Language: hu
Date: 2011-06-15 00:00:00
Title: A Tanács következtetései a kultúrának az Európa 2020 stratégia végrehajtásához való hozzájárulásáról

15.6.2011   
            
            
               HU
            
            
               Az Európai Unió Hivatalos Lapja
            
            
               C 175/1
            
         A Tanács következtetései a kultúrának az Európa 2020 stratégia végrehajtásához való hozzájárulásáról
   2011/C 175/01
   AZ EURÓPAI UNIÓ TANÁCSA,
   TEKINTETTEL:
   
               —
            
            
               arra, hogy az Európai Tanács 2010. június 17-én elfogadta a foglalkoztatást és az intelligens, fenntartható és inkluzív növekedést célzó Európa 2020 stratégiát (1),
            
         
               —
            
            
               az e következtetések mellékletében összefoglalt szakpolitikai háttérre,
            
         EMLÉKEZTETVE:
   
               —
            
            
               a tagállamok és az Unió gazdaságpolitikáira vonatkozó átfogó iránymutatásokról szóló, 2010. július 13-i tanácsi ajánlásra (2), amelynek 4. iránymutatásában a Tanács hangsúlyozza a kulturális és kreatív iparágak jelentős gazdasági potenciálját és az innováció előmozdításában betöltött szerepüket,
            
         
               —
            
            
               a „Hogyan gazdagíthatja egymást kölcsönösen az Európa 2020 stratégia két kiemelt kezdeményezése, az európai digitális menetrend és az Innovatív Unió?” című tanácsi következtetésekre (3), amelyben a Tanács kiemeli a kulturális és kreatív online tartalmak jelentőségét, és hangsúlyozza, hogy elő kell mozdítani az európai kulturális örökség digitalizálását és terjesztését, például az Europeana digitáliskönyvtár-projekten keresztül,
            
         
               —
            
            
               „Az Európa 2020 stratégia Innovatív Unió elnevezésű kiemelt kezdeményezése: Európa átalakulásának felgyorsítása az innováció révén gyorsan változó világunkban” című tanácsi következtetésekre (4), amelyben a Tanács elismeri, hogy a kulturális és a kreatív ágazatok fontos forrásai a technológiai és a nem technológiai innovációnak, és hogy ezt a potenciált teljes mértékben ki kell bontakoztatni,
            
         
               —
            
            
               a kulturális és kreatív iparágak potenciáljának felszabadításáról szóló zöld könyv kapcsán indított konzultáció elemzéséről készült bizottsági szolgálati munkadokumentumra (5), amelyben a Bizottság hangsúlyozza, hogy a válaszadók túlnyomó többsége azt kérte, hogy az Európa 2020 stratégia és az annak keretében elfogadott kiemelt kezdeményezések végrehajtása során fontos szerep jusson a kulturális és kreatív iparágaknak,
            
         ÜDVÖZÖLVE:
   
               —
            
            
               az Európa 2020 stratégia és az annak keretében elfogadott kiemelt kezdeményezések végrehajtására vonatkozó integrált iránymutatásokat,
            
         MIVEL:
   
               —
            
            
               a kultúra jelentős és sokrétű hozzájárulást nyújthat az Európa 2020 stratégia integrált iránymutatásaiban és kiemelt kezdeményezéseiben javasolt intézkedések megvalósításához, amelyek célja, hogy az Európai Uniót intelligens, fenntartható és inkluzív gazdasággá alakítsák,
            
         
               —
            
            
               e hozzájárulás biztosítása érdekében a Tanács a 2011–2014-es időszakra szóló kulturális munkatervében (6) hat olyan kiemelt területet határozott meg, ahol megerősített együttműködésre van szükség,
            
         
               —
            
            
               a kultúra hozzájárulásának kiaknázásához sürgős és elengedhetetlen, hogy valamennyi érintett ágazat együttműködjön egymással, illetve hogy valamennyi szakpolitikai szinten célirányos megközelítéseket alkalmazzanak,
            
         
               —
            
            
               fontos biztosítani, hogy az Európa 2020 stratégia irányítási struktúrái figyelembe tudják venni a kulturális és a kreatív ágazat hozzájárulását,
            
         HANGSÚLYOZVA AZ ALÁBBIAKAT:
   1.   A kultúra hozzájárulása az intelligens növekedéshez
   
   A kulturális és kreatív iparágak jelentős foglalkoztatási potenciállal rendelkeznek. Az elmúlt évtizedben a kulturális és kreatív iparágakban megfigyelhető foglalkoztatásnövekedés háromszorosa volt az uniós gazdaság egészére vonatkozó foglalkoztatásnövekedésnek (7). Emellett ezek az iparágak a gazdaság egészében előmozdítják a kreativitást és a nem technológiai innovációt, és kiváló minőségű, versenyképes szolgáltatásokat és árukat eredményeznek. Végezetül a kultúra az oktatással való releváns kapcsolatai révén hatékonyan elősegítheti a szakképzett és alkalmazkodásra képes munkaerő képzését, kiegészítve ezáltal a gazdasági teljesítményt.
   2.   A kultúra hozzájárulása a fenntartható növekedéshez
   
   A kultúra a fenntartható növekedéshez is hozzá tud járulni azáltal, hogy előmozdítja a zöldebb mobilitást és a legmodernebb fenntartható technológiák alkalmazását, beleértve a kulturális tartalmakhoz való online hozzáférést biztosító digitalizálást. A művészek és a kulturális ágazat egésze kulcsszerepet játszhat az emberek környezethez való viszonyulásának megváltoztatásában.
   3.   A kultúra hozzájárulása az inkluzív növekedéshez
   
   A kultúra elősegítheti az inkluzív növekedést azáltal, hogy a kulturális sokszínűség teljes körű tiszteletben tartása mellett előmozdítja a kultúrák közötti párbeszédet. A kulturális tevékenységek és programok erősíthetik a társadalmi kohéziót és a közösség fejlődését, és az egyéneket és a közösségeket képessé tehetik arra, hogy teljes körűen részt vegyenek a szociális, kulturális és gazdasági életben,
   FELKÉRI A TAGÁLLAMOKAT, HOGY:
   
               —
            
            
               releváns szakpolitikáik alakítása, valamint az Európa 2020 stratégia célkitűzéseinek elérésére irányuló nemzeti reformprogramjaik kidolgozása során vegyék figyelembe a kultúra horizontális jellegét, és osszák meg egymással azon eszközökkel és módszerekkel kapcsolatos bevált gyakorlataikat, amelyekkel azt mérik, hogy a kultúra miként járul hozzá a szóban forgó célkitűzések eléréséhez,
            
         
               —
            
            
               erősítsék az oktatás, a kultúra, a kutatóintézetek és az üzleti szféra közötti szinergiákat, illetve mozdítsák elő az ezek közötti, nemzeti, regionális és helyi szintű partnerségeket, különös figyelemmel a tehetséggondozásra és a kreatív tevékenységekhez szükséges készségekre és kompetenciákra,
            
         
               —
            
            
               az érintett területeken vegyék igénybe az uniós pénzügyi eszközöket, mindenekelőtt a strukturális alapokat, elismerve ezáltal, hogy a kultúra, valamint a kulturális és kreatív iparágak jelentősen elő tudják mozdítani a fejlődést a régiókban és a városokban, továbbá adott esetben a kultúrát, valamint a kulturális és kreatív iparágakat integrálják intelligens szakosodási stratégiákba (8),
            
         
               —
            
            
               a kulturális áruk és szolgáltatások létrehozásának és terjesztésének folyamata során a fenntartható fejlődés előmozdítása érdekében ösztönözzék a fenntartható és zöld technológiákat, valamint támogassák a művészeket és a kulturális ágazatot azon törekvésükben, hogy többek között nem formális és informális oktatási tevékenységek révén felhívják a figyelmet a fenntartható fejlődéssel összefüggő kérdésekre,
            
         
               —
            
            
               tárják fel, hogy a tárgyi és a szellemi kulturális örökség milyen szerepet tölthet be a közösség fejlődésében és az aktív polgári szerepvállalás előmozdításában, és ezt vegyék számításba a kapcsolódó helyi és regionális fejlesztési stratégiák kidolgozásakor,
            
         
               —
            
            
               reagáljanak azon szakosodott intézmények és szakemberek képzési igényeire, akik eredményes társadalmi-kulturális munkát végeznek, illetve alkalmazkodjanak azok kapacitásépítési prioritásaihoz,
            
         
               —
            
            
               vizsgálják meg a kulturális közszervezetek kapacitásépítési szükségleteit, ezáltal lehetővé téve számukra, hogy megfelelő szolgáltatásokat nyújthassanak, elsősorban társadalmi-kulturális funkcióik tekintetében,
            
         FELKÉRI A BIZOTTSÁGOT, HOGY:
   
               —
            
            
               az új többéves pénzügyi keretről a közeljövőben folytatandó tárgyalások eredményeinek befolyásolása nélkül vizsgálja meg, hogy az EU jövőbeli szakpolitikai és pénzügyi eszközeire vonatkozó javaslataiban miként vehetné teljes körűen figyelembe a kultúrának az Európa 2020 stratégia célkitűzéseihez való hozzájárulását,
            
         
               —
            
            
               folytassa az illetékes bizottsági szolgálatok közötti együttműködést, és ezáltal hangsúlyozza a kultúra által az Európa 2020 stratégia végrehajtásában betöltött szerepet, továbbá biztosítsa, hogy ez a releváns szakpolitikákban, iránymutatásokban és irányítási szabályokban is megjelenjen,
            
         FELKÉRI A TAGÁLLAMOKAT ÉS A BIZOTTSÁGOT, HOGY SAJÁT HATÁSKÖRÜKÖN BELÜL:
   
               —
            
            
               alkalmazzák a kultúra területével foglalkozó ESSnet projekt keretében kidolgozás alatt álló statisztikai keretrendszert annak érdekében, hogy megbízható, összehasonlítható és naprakész információk álljanak rendelkezésre a kultúra társadalmi és gazdasági hatásaival kapcsolatban, továbbá az ESSnet projekt ajánlásai alapján dolgozzanak a jövőbeli prioritásokon,
            
         
               —
            
            
               építsenek a fent említett bizottsági szolgálati munkadokumentumban foglalt eredményekre, valamint ragadják meg a Kreatív Iparágak Európai Szövetsége által kínált lehetőséget, és erősítsék a kulturális és kreatív iparágakat, különösen a kkv-kat és a mikrovállalkozásokat, továbbá tárják fel annak új lehetőségeit, hogy miként fokozhatnák saját innovációs kapacitásukat, illetve az innováció egyéb ágazatokban történő fellendítésére vonatkozó képességüket,
            
         
               —
            
            
               a szerzői és a kapcsolódó jogok teljes körű tiszteletben tartása mellett támogassák a kulturális örökség és a kortárs kulturális tartalmak, köztük az audiovizuális alkotások digitalizálását és az azokhoz való, mindenekelőtt az Europeanán keresztül megvalósuló hozzáférést, így előmozdítva a kulturális sokszínűség és a többnyelvűség megőrzését,
            
         
               —
            
            
               mozdítsák elő a fenntartható kulturális turizmust mint a kohézió és a gazdasági fejlődés motorját,
            
         
               —
            
            
               vizsgálják meg, hogy miként lehet úgy megerősíteni az egész életen át tartó tanulás markáns kulturális összetevőjét, hogy az hozzájáruljon a kulcskompetenciák (9) fejlesztéséhez, és a levont következtetéseket építsék be a kapcsolódó szakpolitikák meghatározásának folyamatába.
            
         
      (1)  EUCO 13/1/10 REV 1.
   
      (2)  HL L 191., 2010.7.23., 28. o.
   
      (3)  16834/10.
   
      (4)  17165/10.
   
      (5)  8224/11 - SEC(2011) 399 végleges.
   
      (6)  HL C 325., 2010.12.2., 1. o.
   
      (7)  2010. évi európai versenyképességi jelentés, SEC(2010) 1276 végleges.
   
      (8)  A Bizottság 2010. október 6-i közleménye az Európa 2020 keretei közötti intelligens növekedéshez hozzájáruló regionális politikáról – COM (2010) 553 végleges.
   
      (9)  A kulcskompetenciák meghatározását az egész életen át tartó tanuláshoz szükséges kulcskompetenciákról szóló, 2006. december 18-i európai parlamenti és tanácsi ajánlás (HL L 394., 2006.12.30., 10. o.) tartalmazza.
   
      MELLÉKLET
      E következtetések elfogadásakor a Tanács különösen az alábbiakra emlékeztet:
      
                  —
               
               
                  A Tanács 2007. november 16-i állásfoglalása az európai kulturális menetrendről (1),
               
            
                  —
               
               
                  A „bölcsek bizottságának” jelentése: „Az új reneszánsz” (2),
               
            
                  —
               
               
                  A Tanács 2009. május 12-i következtetései a kultúráról mint a kreativitás és az innováció mozgatórugójáról (3),
               
            
                  —
               
               
                  A Tanács 2009. november 27-i következtetései egy új, kreatív generáció ösztönzéséről: a gyermekek és fiatalok kreativitásának és innovációs képességeinek a kulturális kifejezésmódok és a kultúrához való hozzáférés révén való fejlesztése (4),
               
            
                  —
               
               
                  A Tanács 2010. május 10-i következtetései a kultúrának a helyi és a regionális fejlődéshez való hozzájárulásáról (5),
               
            
                  —
               
               
                  A Tanács 2010. november 18-i következtetései a szegénység és a társadalmi kirekesztés elleni küzdelemben a kultúra által játszott szerepről (6),
               
            
                  —
               
               
                  Záró elnökségi következtetések a kulturális miniszterek informális találkozójáról (Barcelona, 2010. március 31.) (7),
               
            
                  —
               
               
                  A kulturális miniszterek 2010. október 7-i brüsszeli informális találkozója alkalmával tett elnökségi nyilatkozat (8),
               
            
                  —
               
               
                  A kulturális miniszterek 2011. március 28-i gödöllői nem hivatalos ülésén tett elnökségi nyilatkozat.
               
            
         (1)  HL C 287., 2007.11.29., 1. o.
      
         (2)  http://ec.europa.eu/information_society/activities/digital_libraries/doc/reflection_group/final-report-cdS3.pdf and its annexes http://ec.europa.eu/information_society/activities/digital_libraries/index_en.htm
      
         (3)  8175/1/09 REV 1.
      
         (4)  HL C 301., 2009.12.11., 9. o.
      
         (5)  HL C 135., 2010.5.26., 15. o.
      
         (6)  HL C 324., 2010.12.1., 16. o.
      
         (7)  http://www.eu2010.es/export/sites/presidencia/comun/descargas/Ministerios/en_conclusiones_rim_cultura.pdf
      
         (8)  http://www.culture.be/fileadmin/sites/culture/upload/culture_super_editor/culture_editor/documents/Relations_IntNat/7_octobre_2010_Reunion_informelle_des_Ministres_de_la_Culture_Declaration_de_la_Presidence_EN_final_2_.pdf